cyanic-selkie/wikianc huggingface dataset:
Wilderness (laskettelurinne)
Wilderness-rinteeseen tehdyllä kumpareikolla laskettiin kumparelaskun MM-kilpailut 1991, lisäksi siinä järjestetään melko säännöllisesti freestylehiihdon maailmancupin kumparelaskukilpailuja. Viereisellä Mountain Run -rinteellä laskettiin Lake Placidin talviolympialaisten 1980 alppihiihdon pujottelukilpailut.
Melissa Benoist
Melissa Marie Benoist (s. 4. lokakuuta 1988 Houston, Texas) on yhdysvaltalainen laulaja ja näyttelijä, joka tunnetaan televisiosarjoista Glee ja Supergirl sekä elokuvasta Whiplash (2014).
Ura
Benoist teki elokuvadebyyttinsä vuoden 2008 elokuvassa Tennessee. Vuonna 2012 hän koe-esiintyi televisiosarjaan Glee laulamalla Regina Spektorin ”Fidelityn”, Sara Bareillesin kappaleen ”King of Anything” sekä yhden kappaleen Colbie Caillatilta. Tuottajat etsivät pitkäaikaisempaan rooliin kykenevää henkilöä, ja Benoist valittiin. Hän esiintyi sarjan neljännellä ja viidennellä tuotantokaudella.
Tammikuussa 2015 Benoist valittiin Supergirl-supersankarisarjan nimirooliin Terästytöksi. Sarjan esittäminen alkoi Yhdysvalloissa lokakuussa 2015.
Benoist on näytellyt pienissä rooleissa myös televisiosarjoissa kuten Blue Bloods, Kova laki: Erikoisyksikkö, Isänmaan puolesta ja Good Wife. Hän on myös esiintynyt Coca-Colan mainoksessa.
Yksityiselämä
Benoist meni naimisiin Glee-näyttelijä Blake Jennerin kanssa kolmen vuoden seurustelun jälkeen vuonna 2015. Joulukuussa 2016 hän haki eroa Jenneristä vedoten ylitsepääsemättömiin erimielisyyksiin.
Vuonna 2019 Benoist meni naimisiin näyttelijä Chris Woodin kanssa. Syyskuussa 2020 syntyi heidän esikoispoikansa.
Campyloneura virgula
Campyloneura virgula on kuneluteisiin kuuluva nivelkärsäinen hyönteinen. Se on melko uusi laji Suomen ludelajistossa. Se löydettiin äskettäin uutena lajina Ahvenanmaalta. Lajin erityispiirre on, että se lisääntyy pääosin partenogeneettisesti ja koiraat ovat siksi harvinaisia.
Ulkonäkö
Pituus 4–5 mm Hoikka ja pitkäjalkainen laji, jolla huomiota herättävät kuviot. Yleisväritys kellanruskea, jalat keltaiset. Etuselän sivuilla selvärajainen punainen juova, punainen silmä, punaisia poikkijuovia tuntosarvissa, punainen peitinsiipien kärki. Pikkukilpi kirkkaankeltainen. Nymfit kellanvihreitä samankaltaisin punaisin kuvioin.
Levinneisyys
Laji elää lähes koko Euroopasta aina Keski-Aasiaan saakka. Suomessa se tunnetaan toistaiseksi vain Ahvenanmaan maakunnasta.
Elinympäristö
Suomessa lajia on löydetty ainakin alppiruusulta, vaahteralta ja lehmukselta.
Elintavat
Campyloneura virgula on peto ja se saalistaa muun muassa kirvoja. Lajin fenologiasta Suomessa ei vähäisten havaintojen vuoksi tiedetä vielä tarpeeksi. Laji on ainakin etelämpänä aikuistalvehtija. Lajin väitetään lisääntyvän partenogeneettisesti muutoin koko Euroopassa, mutta Sisiliassa ja Pohjois-Afrikassa koiraat ovat tavallisia ja laji lisääntyy normaalisti.
Iso Kattilajärvi (Jämsä)
Iso Kattilajärvi on Keski-Suomessa Jämsässä Arvajan lähellä sijaitseva järvi.
Maantietoa
Järven pinta-ala on 4,0 hehtaaria, se on 350 metriä pitkä ja 200 metriä leveä. Se sijaitsee Jämsän Hassissa kaksitoista kilometriä Jämsän keskustasta etelään. Lähin suuri järvi, Päijänne, sijaitsee muutaman kilometrin Isosta Kattilajärvestä itään. Yhdystie 3291 (Kuhmoinen–Puukkoinen–Jämsä) kulkee Ison Kattilajärven länsipuolitse ja valtatie 24 itäpuolitse. Siinä ei ole kartan mukaan saaria. Järven rantaviivan pituus on 1,0 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) järvi kuuluu. Järven vedenpinnan korkeus on 141,4 metriä mpy. Ison Kattilajärven koillispuolella sijaitsee Pieni Kattilajärvi. Joitakin kilometrejä edellisistä pohjoiseen sijaitsee Kattilajärvi, jonne järven laskuoja laskee.
Mies katoaa
Mies katoaa on rockmuusikko Jouni Hynysen vuonna 2009 julkaisema runokokoelma.
Pisoaari
pienoiskuva|upright|Yksittäinen pisoaari Pisoaari (usein muodossa pisuaari, myös urinaali tai virtsalo) on WC-allas, joka on tarkoitettu vain virtsaamiseen. Useimmat pisoaarit soveltuvat vain miesten ja poikien käyttöön. Useimmiten pisoaareja käytetään yleisissä miesten WC:issä, harvoin yksityistiloissa. Osa pisoaareista on posliinisia, yhden henkilön kerrallaan käytettäviksi tarkoitettuja kulhomaisia altaita, osa taas metallisia kaukaloja, joilla voi helposti asioida useampi henkilö kerrallaan. On myös naisille tarkoitettuja pisoaareja ja unisex-pisoaareja, mutta ne ovat melko harvinaisia. thumb|Vedetön pisoaari Pisoaarin pohjalla on yleensä siivilä, joka estää liian suurten esineiden kulun viemäriputkeen ja tämän mahdollisen tukkeutumisen. Siivilään on usein asetettu raikastintabletti hajun poistamiseksi. Pisoaarilla asioinnin jälkeen painetaan tai kierretään kytkintä, jolloin likainen vesi huuhtoutuu pois. Osassa uusista pisoaareista vesi huuhtoutuu automaattisesti pois liiketunnistimen ansiosta, kun käyttäjä siirtyy pois pisoaarin edestä. Joissakin malleissa on aikakytkin, joka käynnistää huuhtelun määräajoin. Eräissä vanhoissa pisoaareissa on veden säästön kannalta hankala jatkuvatoiminen huuhtelu. Kaikkein vanhimmissa, Suomessa jo jokseenkin käytöstä poistetuissa malleissa ei ollut huuhtelulaitetta lainkaan, vaan huuhtelu jouduttiin tekemään kaatamalla vettä altaaseen. Nykyään markkinoilla on myös vedettömiä pisoaareja, joiden etuna on vedensäästö sekä hajuttomuus.
Thargelia
Thargelia oli antiikin Ateenassa vietetty juhla, joka oli omistettu Apollonille ja Artemiille. Sitä vietettiin juhlasta nimensä saaneen Thargelion-kuun 6.–7. päivä eli nykyisen touko-kesäkuun aikoihin.
Juhlaan kuului kulkue sekä uhri, jossa sadon ensihedelmät uhrattiin Apollonille, Artemiille ja horille. Siihen kuului myös syntipukkirituaali.
Historia
Thargelia oli Apollonin tärkein juhla Ateenassa Delfinia-juhlan ohella. Apollonia kunnioitettiin siinä Deloksen Apollonina ja Apollon Patrooksena. Sen pääpäivää Thargelion-kuun 7. päivää pidettiin Apollonin syntymäpäivänä, jolloin tämä oli syntynyt Deloksen saarella. Syntymäpäivää vietettiin attikalaisessa kalenterissa oikeastaan joka kuukausi, mutta suuremmin sitä juhlittiin vuotuisessa Thargelia-juhlassa. Juhlaan liittyi Apollonin sisaren Artemiin syntymäpäivänä pidetty edeltävä 6. päivä.
Juhla kytkettiin alun perin uuden sadon kypsymiseen. Myös juhlan nimi viittaa auringon kypsyttämiin maan ensihedelmiin. Apollon kytkeytyi tähän erityisesti siksi, että tällä oli vanha rooli auringonjumalana, joka myöhemmin yhdistettiin Heliokseen. Siksi joissakin antiikin lähteissä juhla esiintyy myös Heliokselle omistettuna juhlana. Apollonille viety uhri oli alun perin viety Delokselle, mutta kun Apollon liitettiin Ateenan jumalten joukkoon, uhrin toimittaminen jatkui Ateenassa. Juhla tunnetaan Ateenan lisäksi myös monista joonialaisista kaupungeista, mikä kertoo sen vanhasta alkuperästä.
Thargelia-juhlan syntipukkirituaalin alkuperä selitetään kreikkalaisessa mytologiassa kahdella tavalla. Toisen mukaan syntipukkirituaali palautui Farmakos-nimiseen mieheen, joka varasti Apollonille kuuluneet pyhät astiat. Akhilleuksen miesten huomattua tämän he kivittivät miehen kuoliaaksi. Toisen mukaan se liittyi Ateenaa Androgeoksen kuoleman jälkeen vaivanneeseen kulkutautiin. Myös Delfinia yhdistyi legendaan Theseuksen käynnistä Kreetalla. Todellisuudessa rituaali voi palautua Epimenideehen, jonka ehdotuksesta kaksi nuorukaista, Kratinos ja Ktesibios, surmattiin kulkutaudin lopettamiseksi.
Juhlan järjestämisestä vastasi eponyymi arkontti apunaan epimeletai-virkamiehet. Samaan aikaan järjestettiin suuri juhla Apollonin syntymäpaikassa Deloksella, jonne ateenalaiset lähettivät pyhän lähetystön samalla muinaisella laivalla, jolla Theseuksen katsottiin purjehtineen Kreetalle, ja jota pidettiin Ateenassa edelleen kunnossa.
Thargelion 6.
Juhla alkoi Thargelion-kuun 6. päivä, jolloin uhrattiin lammas Demeter Khloelle, jolla oli temppeli Akropoliilla. Samana päivänä suoritettiin myös rituaali, jossa kaksi syntipukkia (, yks. ) ajettiin pois kaupungista. Sen tarkoituksena oli puhdistaa kaupunki kaikesta syyllisyydestä sekä lepyttää Apollonin viha, mikäli tämä oli aikeissa tuhota sadon kesän polttavalla kuumuudella tai lähettää kaupunkiin kulkutaudin.
Syntipukeiksi valittiin kaksi kuolemaantuomittua, mies ja nainen, jotka edustivat kaupungin kaikkia miehiä ja naisia; tai joidenkin tietojen mukaan kaksi miestä, jotka valittiin rumuuden, köyhyyden tai muun syyn vuoksi. Heidän kaulaansa laitettiin viikunanlehtiseppele, heitä johdatettiin huilunsoiton ja laulun säestyksellä, ja heitä ruoskittiin viikunapuun oksilla ja meriruo'oilla sekä heiteltiin kaikenlaisilla esineillä. Ensin syntipukkeja kierrätettiin Apollonin eri temppeleillä ja pyhäköillä (Apollon Patroos, Apollon Delfinios, Apollon Pythios), ja lopulta heidät viettiin tiettyyn paikkaan lähelle merenrantaa. Siellä heidät lopulta surmattiin, jonka jälkeen heidän ruumiinsa poltettiin viikunapuusta tehdyllä roviolla ja tuhkat heitettiin mereen.
On kuitenkin epäselvää, suoritettiinko julma syntipukkirituaali joka vuosi. On mahdollista, että sitä käytettiin vain silloin, kun kaupunkia oli kohdannut joku onnettomuus, kuten kulkutauti, jonka ajateltiin vaativan erityistä puhdistautumista. Muulloin seremonia saattoi olla lähinnä muodollinen. Myöhempinä aikoina syntipukit mahdollisesti heitettiin jyrkänteeltä mereen, pelastettiin takaisin ja ajettiin pois kaupungista.
Thargelion 7.
Seuraavana eli 7. päivänä suoritettiin Apollonille annettu kiitosuhri. Porfyrios luettelee suuren määrän luonnollisia ja keinotekoisia tuotteita, joita uhriksi annettiin, alkaen kosteasta maasta, josta kaikki versoo. Lapset ripustivat ovenpieliin oliivipuun lehviä, jotka oli sidottu yhteen villalla.
Adoptiolapset oli tapana rekisteröidä adoptiovanhempiensa sukukuntien ja fratrioiden jäseniksi Thargelia-juhlan aikaan. Tämä vastasi aitojen lasten rekisteröimistä Apaturia-juhlassa.
Pontiac Tempest
Pontiac Tempest on henkilöauto, jota General Motors valmisti Pontiac-brändin alla vuosina 1961–1970 ja 1987–1991. Autoa valmistettiin ensin kolme sukupolvea. 1980-luvulla Chevrolet Corsicaa myytiin Kanadassa Pontiac Tempest -niemella.
Onni Savonlahti
Onni Savonlahti (4. syyskuuta 1911 – 4. elokuuta 1987) oli suomalainen maisema-arkkitehti.
Savonlahti oli työssä puutarha-arkkitehti Paul Olssonin toimistossa 1938–1944 ja hän perusti sitten oman suunnittelutoimistonsa. Savonlahti teki useita piha- ja maisemasuunnitelmia Tapiolan kaupunginosaan. Muualle Suomeen hän teki muun muassa Kuopion, Lappeenrannan ja Pohjois-Karjalan keskussairaaloiden, Pamilon ja Lieksankosken voimalaitosten ja Kotkan Summan tehtaan puistojen suunnitelmat. Suunnitelmissaan hän suosi luonnonmukaisuutta ja kotimaisia kasveja ja käytti hyväksi jo alueella ennestään olemassaolleita puita ja luonnon maastoa.
Ryan Miller
Ryan Miller (s. 17. heinäkuuta 1980 East Lansing, Yhdysvallat) on yhdysvaltalainen jääkiekkomaalivahti, joka edustaa NHL-seura Anaheim Ducksia. Hän teki 2014 kesällä kolmen vuoden ja 18 miljoonan dollarin sopimuksen Vancouver Canucksin kanssa. Joulukuussa 2020 Miller teki yksivuotisen jatkosopimuksen Ducksin kanssa. Buffalo Sabres varasi Millerin vuonna 1999 numerolla 138. Kolmen yliopistokauden jälkeen Miller siirtyi kaudeksi 2002–2003 Buffalon farmiseuraan, Rochester Americansiin. Hän kuitenkin pääsi pelaamaan 15 peliä NHL:ssä. Hän vietti vuodet 2003–2005 farmissa. Ryan Miller teki läpimurtonsa kaudella 2005–2006, jolloin hän pelasi 48 ottelua torjuen 30 voittoa torjuntaprosentilla 91,4. Samalla kaudella Miller johdatti Buffalo Sabresin välieriin asti. Miller pelasi playoffseissa 18 ottelua torjuntaprosentilla 90,8. Miller voitti kaudella 2009–2010 Vezina Trophyn eli NHL:n parhaan maalivahdin palkinnon.
Ryanin veli Drew Miller pelaa hyökkääjänä Detroit Red Wingsissä ja on Stanley Cup -voittaja keväältä 2007, jolloin pelasi Anaheim Ducksissa. Kolme Millerin serkuista – Kevin, Kelly ja Kip Miller – ovat pelanneet NHL:ssä.
Kari E. Turunen
Kari Ensio Turunen (8. helmikuuta 1948 Kitee – 19. joulukuuta 2020 Jyväskylä) oli suomalainen filosofi ja tietokirjailija. Hän toimi Kuopion yliopiston määräaikaisena filosofian apulaisprofessorina. Turunen oli Reijo Wileniuksen oppilaita ja oppiarvoltaan yhteiskuntatieteiden tohtori. Hänellä oli myös dosentuuri Jyväskylän yliopiston yhteiskuntatieteellisen tiedekunnan filosofian laitoksella. Hän oli erikoistunut kasvatusfilosofiaan. Turunen keskittyi erityisesti myöhäisemmässä tuotannossaan myös filosofiseen antropologiaan ja filosofiseen psykologiaan. Hän painotti tuotannossaan ihmistuntemuksessa psykodynaamisen ajattelun ja -ymmärtämisen tärkeyttä. Muutoin hän edusti läheisesti suomalaista Erik Ahlmanista ja Sven Krohnista lähtenyttä filosofisen ihmistutkimuksen linjaa, jossa huomioidaan ihminen kokonaisvaltaisesti ajattelevana, tuntevana ja tahtovana olentona. Turusen tuotannon erityisyys tässä tutkimusperinteessä on ns. henkisen ihmiskäsityksen yhdistäminen psykodynaamiseen käsitykseen ihmisen sielunelämästä, joka on melkein poikkeuksetta unohdettu filosofisessa antropologiassa. Turunen on myös esitellyt tietoteoriassaan uudenlaisen, 'hahmollisen käsitteenmuodostuksen' idean.
Turunen kirjoitti useita kansantajuisia filosofisia teoksia, jotka ovat käsitelleet erityisesti ihmisen olemusta ja arvoja. Hän oli myös ahkera kolumnisti (muun muassa Kriittisen Korkeakoulun Katsaus-lehdessä). Hänen tuotannossaan ovat olleet esillä myös muut filosofian alueet, esimerkiksi tieto-oppi ja filosofinen psykologia hahmotettuna ihmisen elämänkulun näkökulmasta. Varhaistuotannossaan Turunen oli tietyssä yhteydessä Rudolf Steinerin edustamaan filosofiseen tuotantoon, mutta väitöskirjastaan lähtien hän otti kriittistä ja arvioivaa etäisyyttä Steineriin ja kehittyi omintakeiseksi, useampia näkökulmia syntetisoivaksi ajattelijaksi. Myöhäisimmässä tuotannossaan Turunen yhdisti psykodynaamista käsitteistöä kristinuskon tulkintaan.
Mercedes-Benz S-sarja
Mercedes-Benz S-sarja on Mercedeksen loistoautomalli eurooppalaisessa kokoluokituksessa. "S"-kirjain tulee saksan kielen sanasta "Sonderklasse". S-sarja on Mercedes-Benz -henkilöautomalliston suurikokoisin ajoneuvoluokka, jota on valmistettu vuodesta 1972 lähtien virallisesti S-sarjan nimellä W116-sarjan esittelyn myötä. S-sarjassa on perinteisesti esitelty paljon omaisuuksia ja varusteita, jotka ovat myöhemmin yleistyneet muissakin autoissa, kuten lukkiutumattomat jarrut (ABS-jarrut) ja vakionopeudensäädin, jotka tulivat S-sarjaan jo vuonna 1978.
Kaikki S-sarjan autot on valmistettu Saksan Sindelfingenissä. Mercedes valmistaa S-sarjaa myös panssaroituna Guard-versiona. Ensimmäistä malliversiota (W116) myytiin panssaroituna lähes 300 kappaletta valtiolliseen käyttöön. S-sarja onkin yleistynyt valtionhallinnon käytössä. Suomen tasavallan presidentin virka-auto on S-sarjan W221-mallia.
Mercedes-Benz W116 (1972–1980)
kehyksetön|150x150px
Ensimmäinen virallisesti S-sarjan MB, W116-mallisarja, tuli markkinoille syksyllä 1972 ja viimeiset autot valmistettiin vuonna 1980. Lopulliseksi valmistusmääräksi tuli 473 035 autoa. Vaikka se oli ulkomitoiltaan edeltäjäänsä W108:a suurempi, olivat sisätilat samankokoiset. W116 oli yksi ensimmäisistä autoista, jossa oli saatavilla ABS-jarrut, turvatyyny ja turbodieselmoottori. Mallin pidempiakselivälisen version tyyppinumero on V116. Auton pääsuunnittelija on Friedrich Geiger.
Mercedes-Benz W126 (1979–1991)
kehyksetön|150x150px
Mercedes-Benz W140 (1991–1998)
kehyksetön|150x150px
Vuodesta 1991 lähtien valmistettiin W140-sarjaa, joka jäi historiaan erittäin suurikokoisena mallina. "Tankkimainen" kori nähtiin Euroopassa hieman negatiivisenakin asiana, mutta muun muassa Aasiassa autosta tuli suosittu. Vuonna 1994 mallimerkinnät muuttuivat muiden Mercedeksien tapaan ja aikaisemmat nimet (esimerkiksi 300SEL ja 500SE) korvattiin S 300 ja S 500 -nimillä.
Mercedes-Benz W220 (1999–2005)
kehyksetön|150x150px
W220-mallin valmistus alkoi vuonna 1999. Vastaavaa Coupe-mallia (C215) myytiin nimellä CL. Aikaisemman mallin massiivisuudesta luovuttiin ja auton uusi muotoilu nähtiin alusta alkaen erittäin onnistuneeksi. Autossa esiteltiin useita uusia teknisiä innovaatioita, kuten Airmatic-ilmajousitus, ilmastoidut istuimet ja tutkaa hyväksikäyttävä vakionopeudensäädin. Vuonna 2002 esiteltiin myös nelivetomalli.
Mercedes-Benz W221 (2005–2013)
kehyksetön|150x150px
Edeltäjäänsä kaikilta mitoiltaan hieman suurempi W221-sukupolvi esiteltiin syksyllä 2005. Muotoilultaan se oli moderni ja muun muassa perässä oli nähtävissä yhdenmukaisuutta Maybach-mallien kanssa. Brabus on lisännyt auton tehoja edellisistä 517 hevosvoimasta ja 830 Nm:stä 800 hevosvoimaan ja 1420 Nm:iin. Autoon on asennettu kaksi turboa.
Mercedes-Benz W222 (2013–2020)
kehyksetön|150x150px
Mercedes-Benz W222 on Mercedes-sukupolven W221 seuraaja. Euroopassa siitä myytiin malleja S 400 Hybrid, S 350 BlueTEC, S 350 BlueTEC Hybrid ja S 500. 4Matic-nelivetomalli tuli myyntiin marraskuussa 2013. Autoa valmistettiin myös coupé-mallisena.
Vuonna 2015 Mercedes-Benz esitteli vielä ylellisemmän Mercedes-Maybach-mallin.
Mercedes-Benz W223 (2020-)
vasen|kehyksetön|150x150px|Mercedes-Benz W223
Pähkämölude
Pähkämölude (Macrolophus pygmeus) on kuneluteiden heimoon kuuluva nivelkärsäinen hyönteislaji. Se on pieni, viehättävä alkukesän laji, joka voi löytyä vaikka omasta kukkapenkistä. Se on kirvojen syöjä ja siksi hyödyllinen laji. Sitä on käytetty biologisessa torjunnassa. Sen kuvasi ensimmäisenä Jules Pierre Rambur vuonna 1839.
Ulkonäkö
Pituus 3,1 mm - 3,9 mm Hoikka ja pitkänomainen laji. Yleisväri vihreä. Silmiinpistävin tuntomerkki on mustien silmien poikki kulkeva musta juova. Samoin tuntosarvien ensimmäinen jaoke on musta. Siipien kärkikalvossa on suttuista harvaa poikkijuovitusta. Suvun muut lajit ovat hyvin saman näköisiä mutta niitä ei ole tavattu Suomessa luonnonvaraisena.
Levinneisyys
Tavataan suurimmassa osassa Eurooppaa ja itään aina Keski-Aasiaan saakka.
Suomessa
Suomessa sitä tavataan kolmella kasvillisuusvyöhykkeellä: Lounaisen rannikkomaan lauhkean vyöhykkeen sekametsissä, Lounaismaan ja Pohjanmaan rannikon sekä Järvi-Suomen eteläboreaalisella vyöhykkeellä ja Pohjanmaan keskiboreaalisella vyöhykkeellä.
Elinympäristö
Pähkömölude viihtyy varjoisissa ja puolivarjoisissa lehdoissa ja tuoreilla niityillä. Esiintyy luonnoympäristössä ainakin lehtopähkämöllä ja metsäkurjenpolvella. Puutarhoissa kasvavat tarhakurjenpolvi ja tuoksuvatukka kelpaavat samoin isäntäkasviksi.
Elintavat
Yksi sukupolvi vuodessa. Talvehtii ainakin nymfinä. Nymfit aikuistuvat melko varhain keväällä, jo toukokuun alkupuoliskolla ja aikuiset kuolevat kesäkuun alussa. Seuraavan sukupolven nymfit kuoriutuvat loppukesällä ja niitä tavataan lokakuulle saakka.
Pieni Kattilajärvi (Jämsä)
Pieni Kattilajärvi on Keski-Suomessa Jämsässä Arvajan lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) järvi kuuluu. Järven vedenpinnan korkeus on 140,9 metriä mpy. Siihen on johdettu oja Isosta Kattilajärvestä ja suo-oja idästä. Järvellä ei kartan mukaan ole laskuojaa.
Emut
Emut ovat Australiasta peräisin olevia lentokyvyttömiä lintuja, jotka muodostavat heimon Dromaiidae ja sen ainoan suvun Dromaius. Nykyisin emuista on elossa vain yksi laji, emu (Dromaius novaehollandiae).
Pikkuemu (Dromaius baudinianus) eli pääasiassa Adelaiden lähellä olevalla saarella, jonne nykyinen emu asettui 1920-luvulla. Pikkuemu kuoli sukupuuttoon noin vuonna 1827 metsästyksen ja tulipalojen takia.
Japanin Grand Prix 2000
Japanin Grand Prix 2000 oli Formula 1 -sarjan osakilpailu, joka ajettiin 8. lokakuuta 2000 Suzukan radalla. Kilpailun voitti Michael Schumacher, joka varmisti itsellensä maailmanmestaruuden. Mestaruus oli Schumacherille kolmas, mutta ensimmäinen Ferrarilla saavutettu, ja ensimmäinen vuoteen 2004 kestäneestä viiden mestaruuden putkesta.
Mika Häkkinen ajoi kilpailun nopeimman kierroksen ajalla 1,39.189.
Tiina Tuomela
Tiina Tuomela (s. 1960 Pori) on suomalainen lääkäri ja poliitikko. Tuomela on toiminut Kristillisdemokraattien varapuheenjohtajana vuosina 2017–2019 ja uudelleen vuodesta 2021 lähtien. Koulutukseltaan Tuomela on lääketieteen ja kirurgian tohtori. Tuomela on Vantaan kaupunginvaltuutettu ja sosiaali- ja terveyslautakunnan jäsen.
Tuomela työskentelee lastenlääkärinä ja on perehtynyt lasten allergisiin sairauksiin sekä astman hoitoon. Tuomela on ollut kristillisdemokraattien ehdokas eduskuntavaaleissa 2015 ja 2019 sekä eurovaaleissa 2019. Tuomela on vuodesta 2018 toiminut Rekolan seurakunnan seurakuntaneuvoston ja Vantaan yhteisen kirkkovaltuuston jäsenenä. Tuomela on toiminut edustajana myös Euroopan kansanpuolueen naisjärjestössä.
Journal of Applied Physics
Julkaisusarjassa julkaistaan tutkimuksia sovelletun fysiikan alan ilmiöistä, jotka mahdollistavat modernin teknologian, menemättä kuitenkaan itse teknologiaan ja tehden eron puhtaaseen perustutkimukseen. Thomson Reutersin (nyk. Clarivate Analytics) Journal Citation Reportsin laskelmien mukaan lehden vaikuttavuuskerroin oli 2,201 vuonna 2008. Vuosittain lehdestä ilmestyy 24 numeroa, mutta sisältöä julkaistaan internetissä päivittäin.
Parhaan maskeerauksen Oscar-palkinto
Parhaan maskeerauksen Oscar-palkinto on yksi palkinnoista, joita Yhdysvaltain elokuva-akatemia jakaa vuosittain Oscar-gaalassa. Palkintoa on jaettu vuodesta 1982 alkaen.
Martin Gerber
Martin Gerber (s. 3. syyskuuta 1974 Burgdorf, Sveitsi) on sveitsiläinen jääkiekkomaalivahti, joka pelasi ammattilaisena vuosina 1998–2017. Hän pelasi urallaan pääasiassa NHL-liigassa sekä Sveitsin ja Ruotsin pääsarjoissa. Gerber on voittanut Stanley Cupin sekä Ruotsin ja Sveitsin mestaruuden.
Kalela
thumb|300px|Kalela Pöytäselän suunnasta. Kalela on taiteilija Akseli Gallen-Kallelan entinen erämaa-ateljee, joka sijaitsee Ruovedellä Näsijärven Pöytäselän rannalla noin kahdeksan kilometriä Ruoveden keskustasta itään. Gallen-Kallelan itse suunnittelema kelohonkarakennus rakennettiin 13 kirvesmiehen voimin vuosina 1894–1895. Rakennus on ulkomitoiltaan 18 × 18 metriä, ja sen harjakorkeus on 13 metriä. Gallen-Kallela asui Kalelassa perheineen vuosina 1895–1900, sitten kesällä 1905 ja viimeksi vuosina 1915–1921. Gallen-Kallela maalasi Kalelassa tärkeimmät Kalevala-aiheiset maalauksensa ja suunnitteli tekstiilit, huonekalut ja freskot vuoden 1900 Pariisin maailmannäyttelyn Suomen paviljonkiin.
Martin Gerber
Ura
Kolmen Sveitsin-liigakauden jälkeen Mighty Ducks of Anaheim varasi Gerberin NHL:ään vuonna 2001. Hänen varausnumeronsa oli 232. Kauden 2001–2002 Gerber pelasi Ruotsissa, Färjestadin joukkueessa. Gerber pelasi ensimmäisen NHL-ottelunsa kaudella 2002–2003. Tuolla kaudella hän pelasi 22 ottelussa. Seuraavalla kaudella vastuu kasvoi ja hän pelasi 32 ottelussa.
Kalela
Kun Gallen-Kallela lähti Kalelasta syyskuussa 1921, rakennus jäi autioksi 15 vuoden ajaksi ja kärsi tällöin sekä luonnonvoimien että ihmisten aiheuttamia vaurioita. Gallen-Kallelan poika, taiteilija Jorma Gallen-Kallela, muutti perheineen Kalelaan kesällä 1937 ja käynnisti talossa korjaus- ja entisöintityöt, joiden ensimmäinen vaihe valmistui vuonna 1939. Jorma Gallen-Kallela kaatui talvisodan alkupäivinä Terijoella 1. joulukuuta 1939, mutta hänen aloittamaansa työtä jatkoivat hänen puolisonsa Pirkko Gallen-Kallela (1905–1999) ja myöhemmin tytär, sisustusarkkitehti Aivi Gallen-Kallela.
Martin Gerber
Ura
NHL:n työsulun aikana kaudella 2004–2005 Gerber pelasi vanhoissa seuroissaan Langnaussa sekä Färjestadissa. Kaudeksi 2005–2006 Anaheim kauppasi hänet Carolina Hurricanesiin, jossa Gerber pääsi ykkösvahdiksi. Gerber putosi kuitenkin loppukauden aikana kakkosmaalivahdiksi, kun nuori Cam Ward syrjäytti hänet hienoilla otteillaan. Kausi 2005–2006 päättyi lopulta Stanley Cup -mestaruuteen Carolinalla ja Gerberillä.
Kalela
Kotimuseona toiminut Kalela oli avoinna yleisölle lähes joka vuosi vuodesta 1965 alkaen. Siellä järjestettiin jokavuotisia vaihtuvia kesänäyttelyitä, joissa esiteltiin eri taiteilijoiden tuotantoa. Sittemmin Kalela on suljettu yleisöltä.
Martin Gerber
Ura
Kesällä 2006 Ottawa teki kolmen vuoden sopimuksen Gerberin kanssa ja hankki hänet korvaamaan Dominik Hašekia, joka ei saanut joukkueeseen jatkosopimusta. Ottawasta Gerber siirtyi maaliskuussa 2009 siirtolistan kautta Torontoon. Kaudella 2009–2010 Gerber pelasi KHL-liigassa HK Atlantin joukkueessa. Gerber loukkaantui erittäin vakavasti KHL-liigan ottelussa, jossa hän loukkasi kaulanikamansa vastustajan pelaajan törmättyään häneen. Huonolla onnella halvaantuminen olisi ollut todella lähellä. Gerber oli loukkaantuneena usean kuukauden. Kaudella 2010–2011 hän palasi takaisin pelaamaan ja teki vuoden mittaisen sopimuksen NHL-joukkue Edmonton Oilersin kanssa.
Oilersissa Gerber pelasi vain kolme ottelua ja edusti pääosan kautta farmijoukkue Oklahoma City Baronsia. Kauden jälkeen hän palasi Ruotsiin, kun hän teki sopimuksen Växjö Lakersin kanssa. Gerber torjui hyvin sarjanousijan maalilla ja päästi 2,18 osumaa ottelua kohden. Seuraavaksi kaudeksi hän siirtyi sarjaan nousseeseen Rögle BK:hon.
Gerber palasi Sveitsiin kaudella 2013–2014. Hän edusti Kloten Flyersia neljä kautta, kunnes lopetti uransa keväällä 2017.
Maajoukkueura
Gerber oli vuoden 2002 olympialaisissa edustamassa Sveitsiä, ja hänellä oli turnauksen paras torjuntaprosentti. Hän pelasi myös 2013 Ruotsin MM-kisoissa Sveitsin joukkueessa, joka yllätti voittamalla hopeaa ja häviämällä vain yhden ottelun turnauksessa.
Guru Granth Sahib
Sri Guru Granth Sahib on sikhi-uskonnon pyhä kirja. Sen ensimmäinen muoto, jonka guru Arjan Dev kokosi vuonna 1604, oli nimeltään Adi Granth. Adi Granth, jonka nimi tarkoittaa ensimmäistä kirjaa, sisälsi viiden ensimmäisen sikhigurun hymnejä sekä Namdevin, Kabirin, Ravidasin ja sheikki Faridin lauluja. Valmis kirja, Grant Sahib, julkaistiin 1705–1706, sen julkaisi viimeinen guru Gobind Singh. Gobind Singh ei valinnut itselleen seuraajaa vaan ohjeisti sikhejä pitämään Grant Sahibia gurujensa edustajana, jolloin kirjan nimeen tuli guru.
Grant Sahib on keskeisellä sijalla sikhiläisessä jumalanpalveluksessa. Kunnioituksen merkiksi kirjaa pidetään valtaistuimella, ihmisten istuessa lattialla. Selänkääntäminen pyhälle kirjalle on kiellettyä samoin kuin istuessa jalkojen suuntaaminen sitä kohti. Jumalanpalveluksen päätteeksi kirja avataan sattumanvaraisesta kohdasta, joka resitoidaan gurun johdolla tulevaa päivää varten.
Vaeltajakotilo
Vaeltajakotilo (Potamopyrgus antipodarum) on alkujaan uusiseelantilainen sisävesissä elävä kotilolaji, joka on levinnyt Eurooppaan vieraslajina.
Yleensä vaaleanharmahtava tai ruskea kotilo kiertyy myötäpäivään, kierteitä on noin 6. Euroopassa lajin pituus on noin 6 mm, Uudessa-Seelannissa jopa 11 mm.
Lajin arvellaan levinneen Uudesta Seelannista Australiaan ja sieltä Eurooppaan laivojen juomavesitynnyreissä. Myös vesilinnut ovat levittäneet lajia edelleen.
Meksikon Grand Prix 1970
Meksikon Grand Prix 1970 oli Formula 1 -sarjan osakilpailu, joka ajetiin 25. lokakuuta 1970 Autódromo Hermanos Rodríguez -radalla. Kilpailu oli kauden viimeinen, ja sen voitti Jacky Ickx, jolle voitto oli kauden kolmas. Seuraava Meksikon Grand Prix ajettiin vasta kaudella 1986. Turvamiehillä oli koko kilpailun ajan vaikeuksia pitää katsojia poissa radalta, jonne nämä ryntäsivät väkijoukoin ja joita kuljettajat joutuivat väistämään.
Sergei Iljušin
pienoiskuva|Sergei Iljušin 1940-luvulla. Sergei Vladimirovitš Iljušin (, 30. maaliskuuta (J: 18. maaliskuuta) 1894 Diljalevo – 9. helmikuuta 1977 Moskova) oli neuvostoliittolainen lentokonesuunnittelija.
Sergei Iljušin syntyi Keski-Venäjän maaseudulla köyhään perheeseen. Siksi Sergei joutui aloittamaan työnteon jo lapsena. 16-vuotiaana hän joutui Pietarissa lentokentän puhdistus- ja korjaustyöhön. Siellä hän sai ensikosketuksen ilmailuun, lisäksi kentällä järjestettiin Venäjän ensimmäinen ilmailuviikko-tapahtuma, jossa Sergei näki Venäjän kuuluisimmat lentäjät ja heidän koneensa. Sergei ilmoittautui lentokouluun, joten hänen oma taloutensa oli ilmeisesti kohentunut. Kun bolševikkien vallankumoukselliset olivat ottaneet Venäjällä vallan, Sergei Iljušin liittyi Puna-armeijaan ja taisteli sisällissodassa. Kerran hänen piti purkaa englantilainen sotasaaliskone ja viedä se Moskovaan. Sergei haaveili tässä vaiheessa joskus itsekin suunnittelevansa lentokoneita.
Sergei Iljušin pääsi opiskelemaan ilmavoimien akatemiaan ja valmistui noin 30-vuotiaana. Tällöin hänet komennettiin lentokoneiden valmistuksen tarkastajaksi, joka esti omien suunnitelmien teon. Pian toinen maailmansota muodostui todelliseksi uhkaksi ja Iljušin katsoi velvollisuudekseen alkaa itse suunnitella lentokoneita. Hän lähetti esimiehilleen toistuvia pyyntöjä saada siirto suunnittelutehtäviin ja lopulta siihen myönnyttiin. Hän sai suunnittelutoimiston johtajuuden.
Iljušinin ensimmäinen lentokone oli pitkän kantaman pommikone, jonka prototyyppi sai kutsumanimen Moskva. Moskva saavutti matkalennon maailmanennätyksen vuonna 1938 lennollaan Moskovasta Vladivostokiin. Seuraavana vuonna se lensi Atlantin yli Pohjois-Amerikkaan. Sodassa Iljušin Il-4 pommikone oli käytössä pitkän kantaman, muun muassa Berliinin, pommituksissa. Tämän jälkeen Iljušin suunnitteli Iljušin Il-2 rynnäkkökoneen eli Sturmovikin. Puna-armeijassa se tunnettiin Lentävänä panssarivaununa ja saksalaiset kutsuivat sitä Mustaksi kuolemaksi. Kone oli voimakkaasti panssaroitu ja hankala tuhota IT-konekivääreillä. Koneita valmistettiin yli 40 000 kappaletta.
Sodan loputtua Iljušin suunnitteli Il-12, Il-14 ja Il-18-matkustajakoneet. Vuonna 1962 Iljušin toi Aeroflotin käyttöön Il-62 matkustajakoneen, joka oli nelimoottorinen 200-paikkainen suihkukone mannertenvälisille etäisyyksille. Esimerkiksi Douglas DC-8 tuli käyttöön vasta muutamaa vuotta myöhemmin. Sergei Iljušin voitti monia palkintoja, muun muassa Sosialistisen työn sankari -mitalin.
Kattilajärvi (Jämsä, Vekkula)
Kattilajärvi on Keski-Suomessa Jämsässä Vekkulan lähellä sijaitseva järvi.
Maantietoa
Järven pinta-ala on 0,80 hehtaaria, se on 300 metriä pitkä ja 50 metriä leveä. Se sijaitsee Vekkulassa seitsemäntoista kilometriä Jämsän keskustasta pohjoiskoilliseen. Siinä ei ole kartan mukaan saaria. Järven rantaviivan pituus on 550 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Saarijärven alueeseen (14.272) järvi kuuluu. Järven vedenpinnan korkeus on 164,7 metriä mpy. Saarijärvi sijaitsee aivan Kattilajärven itäpuolella Jämsän ja Jyväskylän rajalla.
Esko Toiviainen
Esko Juhana Toiviainen (2. elokuuta 1915 Käkisalmi – 16. elokuuta 1999 Helsinki) oli suomalainen arkkitehti.
Toiviainen pääsi ylioppilaaksi Helsingin suomalaisesta yhteiskoulusta 1934 ja valmistui arkkitehtuuria opiskeltuaan diplomi-insinööriksi Teknillisestä korkeakoulusta 1941.
Si si si
Si si si on suomalaisen laulajan Irwin Goodmanin studioalbumi. Se julkaistiin vuonna 1974. Albumin suurimmiksi hiteiksi nousivat nimikappale ”Si si si” ja ”Vain elämää”.
Dafnín luostari
Dafnín luostari (myös Dafnen luostari) on ortodoksinen luostari Kreikassa. Se sijaitsee Chaïdárin kunnassa lähellä Ateenaa noin puolimatkassa antiikin ajan Pyhällä tiellä Eleusiihin. Luostari on listattu Unescon maailmanperintöluettelon kohteeksi yhdessä Ósios Loukáksen ja Néa Monín luostarien kanssa.
thumb|160px|left|Kristus Pantokrator -mosaiikki Dafnín luostarin kirkosta. Ensimmäinen luostari rakennettiin Dafníin eli Dafneen 500-luvulla goottien hyökkäyksessä vuonna 396 tuhoutuneen Apollon Dafneioksen temppelin paikalle. Se käytti temppelin joonialaisia pylväitä pylväskäytävässään. Näistä on jäljellä enää yksi, sillä loput siirrettiin Lontooseen 1800-luvulla. Ensimmäinen luostari hylättiin slaavilaisvalloitusten aikaan 600- ja 700-luvuilla. Yhteys Apolloniin selittää myös paikan ja luostarin nimen, sillä laakeripuu (dafne) oli pyhitetty kyseiselle jumalalle.
Nykyinen luostari rakennettiin 1000-luvulla (noin vuonna 1080) ja se edustaa bysanttilaista arkkitehtuuria. Luostarissa on loistavasti säilyneitä mosaiikkeja Komnenosten suvun hallintoajalta. Mosaiikit esittävät kohtauksia Kristuksen ja Neitsyt Marian elämästä. Lisäksi monet yksittäiset mosaiikit kuvaavat arkkienkeleitä, profeettoja, pyhimyksiä, marttyyrejä ja piispoja.
Ateenan herttua Otto de la Roche antoi luostarin sisterssiläisille ristiretkeläisten ryöstettyä sen vuonna 1205. Ranskalaiset munkit rakensivat muurin luostarin ympärille ja suorittivat useita muita muutoksia, ennen kuin osmanisulttaani Mehmed II:sen valtauksen jälkeen se palautettiin takaisin ortodoksiseksi seurakunnaksi. Tämän jälkeen luostari köyhtyi ja ränsistyi hiljalleen.
Luostarialuetta on käytetty myös muihin tarkoituksiin: se toimi Kreikan vapaussodan aikana kasarmina sekä vuosina 1883–1885 mielisairaalana. Luostari vaurioitui pahoin vuosien 1889 ja 1897 maanjäristyksissä. Tämän jälkeen sitä on korjattu ja tuettu sekä mosaiikkeja entisöity ja puhdistettu. Luostari on avoinna vierailijoille.
Dafnín luostari on ollut maailmanperintökohde vuodesta 1990.
Anne-Mari Kanniainen
Anne-Mari Kanniainen (s. 27. elokuuta 1984 Ylikiiminki) on suomalainen harmonikansoittaja ja vuoden 2005 Kultainen Harmonikka -kilpailun voittaja. Kanniaisella on yhteensä seitsemän Suomenmestaruutta harmonikansoittokilpailuista. Kanniainen opiskeli harmonikanrakennusta Ikaalisten käsi- ja taideteollisuusoppilaitoksessa. Sen jälkeen Kanniainen opiskeli harmonikansoittoa Sibelius-Akatemian kansanmusiikkiosastolla ja valmistui sieltä vuonna 2010 (MuK). Aikaisemmin Kanniainen on saanut harmonikansoiton opetusta muun muassa Seppo Leinolta ja Timo Kinnuselta. Kanniainen on esiintynyt myös Sirkus Finlandian näytöksissä ja Oulun Teatterissa.
Witch
Witch viittaa muun muassa seuraaviin:
Juha Föhr
Juha Föhr (s. 3. heinäkuuta 1958 Piikkiö) on suomalainen meteorologi. Hän työskenteli aiemmin Yleisradiossa. Nykyisin hän työskentelee Foreca Oy:n palveluksessa.
Föhrillä oli oma ohjelma Nelosella kanavan ensimmäisenä vuonna. Ohjelmassa oli säätiedotuksen lisäksi vieras.
Witch
The Witches
Juha Föhr
Föhr on ollut vihreiden edustaja Helsingin kaupunginvaltuustossa. Hän on pyrkinyt eduskuntaan sekä Euroopan parlamenttiin tuloksetta. Föhr katsoi hänestä tehtyjen Huuliveikot-sketsisarjassa esitettyjen sketsien vahingoittaneen mahdollisuuksiaan menestyä vaaleissa.
Föhrin homoseksuaalisuus nosti kohua mediassa, kun hän tuli ”kaapista ulos” keväällä 1996 osallistuen suureen homoliittokeskusteluun. Asialla oli spekuloitu jo aiemmin iltapäivälehdissä, mutta myöhemmin Föhr antoi aiheesta harkiten haastatteluja muutamiin aikakauslehtiin. Tämä herätti keskustelua myös laajemmin mediassa.
Föhr ei ole suorittanut aloittamiaan meteorologian opintoja loppuun. Vuonna 2007 hän kuitenkin valmistui humanististen tieteiden kandidaatiksi pääaineenaan germaaninen filologia.
Harold Osborn
Harold Marion Osborn (13. huhtikuuta 1899 Butler, Illinois – 5. huhtikuuta 1975) oli yhdysvaltalainen korkeushyppääjä ja kymmenottelija.
Osborn rikkoi 27. toukokuuta 1924 Edward Beesonin kymmenen vuotta vanhan korkeushypyn maailmanennätyksen kahdella sentillä hyppäämällä tuloksen 203. Saman kesän Pariisin olympialaisissa hän voitti korkeushypyn tuloksella 198. Se oli uusi olympiaennätys, joka kesti 12 vuotta. Neljä päivää myöhemmin alkoi kymmenottelu, jonka toisena päivänä hän ohitti maanmiehensä Emerson Nortonin kahdessa viimeisessä lajissa ja voitti tämän 360 pisteellä. Osbornin tulos 7711 pistettä paransi vanhaa maailmanennätystä 229 pisteellä. Hän on ainoa urheilija, joka on pystynyt voittamaan olympiakultaa sekä korkeushypyssä että kymmenottelussa. Amsterdamin olympialaisissa 1928 Osborn sijoittui korkeushypyssä viidenneksi.
Osborn voitti urallaan 17 kansallista mestaruutta korkeushypyssä, kymmenottelussa, aitajuoksussa ja vauhdittomissa hypyissä. Vielä 37-vuotiaana vuonna 1936 Osborn teki vauhdittoman korkeushypyn maailmanennätyksen (5 jalkaa, 6 tuumaa).
Luettelo Haute-Saônen kunnista
border|right|200px|Haute-Saônen sijainti Tämä on luettelo Haute-Saônen departementin kunnista Ranskassa. Departementissa on 543 kuntaa.
Cadillac XT6
Cadillac XT6 on Cadillacin vuodesta 2019 lähtien valmistama ylellinen crossover, joka esiteltiin tammikuussa 2019 Detroitin North American International Auto Showissa.
XT6:tä tullaan valmistamaan General Motorsin Spring Hill Manufacturing -tehtaalla Tennesseessä.
Sakaka
Sakaka on keidas ja kaupunki muinaisella Välimereltä Arabian niemimaan keski- ja eteläosiin johtavalla karavaanireitillä. Se sijaitsee Nafudin aavikon pohjoispuolella ja al-Jawfin keitaan koillispuolella.
Nykyään Sakaka on Saudi-Arabian luoteisosan al-Jawfin provinssin pääkaupunki. Kaupungin väkiluku on kehittynyt Saudi-Arabian väestönlaskentojen mukaan seuraavasti: 65 793 (1992), 122 686 (2004) ja 150 257 (2010). Kaupungissa on noin kolmannes provinssin väestöstä (440 009 as. vuonna 2010).
Saudihallinnon maataloustuen seurauksena keidasalueen päätuotteita ovat taatelit ja meijerituotteet. Yksi seudun arkeologisista kohteista on Rajajil, muinaisesta Thamudin kulttuurista muistuttavat, aikansa graffitilla koristellut noin kolmimetriset kivipaadet 25 kilometrin päässä Sakakan kaupungista. Niiden tarkoitusta ei tiedetä. Kivipaasia on kutsuttu jopa Saudi-Arabian Stonehengeksi.
Naumburgin katedraali
pienoiskuva|Naumburgin katedraali Naumburgin katedraali on luterilainen katedraali Naumburgissa Saksassa. Se oli Naumburg-Zeitzin hiippakunnan tuomiokirkko vuoteen 1615 asti. Katedraalin rakentaminen aloitettiin 1000-luvulla. Sen arkkitehtuurissa yhdistyvät gotiikka ja romaaninen tyyli. Katedraali on ollut Unescon maailmanperintökohde vuodesta 2018.
SMS Undine
SMS Undine oli Saksan keisarikunnan laivaston Gazelle-luokan kevyt risteilijä ensimmäisessä maailmansodassa.
Nesidiocoris tenuis
Nesidiocoris tenuis on kuneluteiden heimoon kuuluva nivelkärsäinen hyönteislaji. . Nämä luteet vahingoittavat kasveja ja ovat levinneet Suomeen vahingossa.
SMS Undine
Valmistus
Alus tilattiin Howaldtswerkeltä ja sen köli laskettiin vuonna 1901. Alus laskettiin vesille 11. joulukuuta 1902 ja se valmistui 5. tammikuuta 1904.
Nesidiocoris tenuis
Ulkonäkö
Tämän luteen pituus on 3–4 millimetriä. Sen väritys on vihreä ja siinä on tummia laikkuja.
Leif Segerstam
Leif Selim Segerstam (s. 2. maaliskuuta 1944 Vaasa) on suomalainen kapellimestari, säveltäjä ja multi-instrumentalisti. Hän on toiminut monissa tärkeissä musiikkialan tehtävissä sekä Suomessa että ulkomailla. Segerstam tunnetaan myös poikkeuksellisen tuotteliaana säveltäjänä. Segerstam palkittiin Pro Finlandia -kunniamerkillä vuonna 1992.
SMS Undine
Palvelus
Britannian kuninkaallisen laivaston sukellusvene HMS E-19 upotti 7. marraskuuta 1915 Itämerellä torpedoimalla SMS Undinen.
Leif Segerstam
Nuoruus ja opiskelu
Segerstamin opettajavanhemmat Viola ja Selim Segerstam muuttivat Helsinkiin vuonna 1947. Segerstam oli varhaiskypsä: hän oppi lukemaan kolmivuotiaana, lukemaan nuotteja viisivuotiaana ja teki kuusivuotiaana ensimmäiset sävellyksensä.
Nesidiocoris tenuis
Levinneisyys ja elinympäristö
N. tenuis esiintyy alkuperäisenä Afrikan, Aasian ja Välimeren trooppisissa ja subtrooppisissa elinympäristöissä.
Leif Segerstam
Nuoruus ja opiskelu
Segerstam opiskeli Sibelius-Akatemiassa pianon- ja viulunsoittoa sekä orkesterinjohtoa. Vuonna 1962 hän voitti Maj Lind -pianokilpailun ja debytoi viulistina. Seuraavana vuonna hän pääsi New Yorkin Juilliard School of Music -musiikkikorkeakoulun kapellimestariluokalle, jossa häntä opetti ranskalainen kapellimestari Jean Morel. Hänen opiskelutovereitaan olivat muiden muassa James Levine ja Leonard Slatkin.
Nesidiocoris tenuis
Ravinto ja elintavat
Tavallisesti N. tenuis-luteen ravintoa ovat jauhiaiset tai muut hyönteiset. Niiden puuttuessa se saattaa kuitenkin syödä kasveja. Luteen imiessä kasvia sen niille myrkyllinen sylki pääsee niihin Tavallisesti vioitetun kasvin kukat kuolevat ja imemiskohta turpoaa. Tämä aiheuttaa satojen vähenemistä ja kasvien varsien heikkenemistä. Suomessa Pohjanmaalle pääsi syksyllä 2008 leviämään näitä luteita ja on sen jälkeen aiheuttanut siellä ja muualla Suomessa vioituksia kasvihuonekasveissa. Talvella N. tenuis-luteiden on pakko Suomen olosuhteissa pysytellä kasvihuoneissa, sillä ne eivät kestä ulkona.
Leif Segerstam
Nuoruus ja opiskelu
Segerstam soittaa myös alttoviulua, kaikkia vaskipuhaltimia ja nokkahuilua.
Nesidiocoris tenuis
Ravinto ja elintavat
Nämä luteet lisääntyvät tehokkaasti etenkin keinovalossa ja muutaman yksilön populaatio voi kasvaa suurta vahinkoa aikaan saavaksi yhden talven aikana. Otollisin lisääntymislämpötila on 20–30 celsiusastetta.
Leif Segerstam
Kapellimestariura
pienoiskuva|380x380px|Leif Segerstam vuonna 1972 Segerstam toimi Suomen kansallisoopperan kapellimestarina vuosina 1965–1968 ja vuodesta 1968 Tukholman kuninkaallisen oopperan kapellimestarina, minkä jälkeen 1970-luvulla hän johti muun muassa Berliinin Deutsche Operissa sekä Itävallan radio-orkesteria, Radion sinfoniaorkesteria, Rheinland-Pfalzin sinfoniaorkesteria ja Tanskan radion orkesteria.
Vuosina 2012–2019 Segerstam toimi Turun filharmonisen orkesterin johtajana ja ylikapellimestarina. Lisäksi hän on Helsingin kaupunginorkesterin ylikapellimestari emeritus.
Säveltäjänura
Segerstam on myös poikkeuksellisen tuottelias säveltäjä. Huhtikuussa 2014 työn alla oli Segerstamin oman ilmoituksen mukaan sinfonia numero 270. Keväällä 2016 Turun filharmoninen orkesteri levytti Segerstamin sinfonian nro 288, ja joulukuussa 2016 kantaesitettiin jo hänen 307. sinfoniansa. Vuonna 2018 valmistui sinfonia nro 327.
Segerstamin teokset edustavat niin sanottua vapaapulsatiivista sävellystapaa, jossa soittajille annetaan vapauksia rytmiikan ja joskus muidenkin musiikin elementtien suhteen. Segerstamin vuoden 1993 jälkeiset sinfoniat on tarkoitettu soitettaviksi ilman kapellimestaria.
Muuta toimintaa
Segerstam toimi Suomen kansallisoopperan johtajana vuosina 1973–1974.
Segerstam on opettanut Sibelius-Akatemiassa useaan otteeseen, viimeksi orkesterinjohdon professorina 1997–2013.
Marraskuussa 2011 Segerstam teki yhteistyössä Kansallisoopperan henkilökunnan kanssa rap-musiikkivideon YouTubeen.
Yksityiselämä
Segerstam on ollut avioliitossa viulisti Hannele Angervon kanssa (1964 - 1999) ja harpisti Minnaleena Jankon kanssa (2002 - 2009 ). Kolmas vaimo vuodesta 2012 on Eija Nenonen.
Segerstamilla on viisi lasta.
Abu Dhabin Grand Prix 2021
Abu Dhabin Grand Prix 2021 (virallisesti Formula 1 Etihad Airways Abu Dhabi Grand Prix 2021) oli Formula 1 -kauden 22. ja viimeinen osakilpailu, joka ajettiin 12. joulukuuta Yas Marinan moottoriradalla Abu Dhabissa Yhdistyneissä arabiemiirikunnissa.
Vapaat harjoitukset
Haasin osalta viikonloppu alkoi hankalasti, koska tallin varaosat olivat vähissä ja siitä johtuen Mick Schumacheria ja Nikita Mazepinia määrättiin ajamaan riskittömästi vapaissa harjoituksissa. Ensimmäisissä vapaissa harjoituksissa kuljettajat pääsivät ajamaan uudistetulla radalla, josta oli tehty kierrosajaltaan nopeampi. Williams ajatti testikuljettajaansa Jack Aitkenia, joka oli nopeampi kuin tallin varsinainen kujettaja Nicholas Latifi. Alpinen Esteban Ocon oli lähellä ajaa harjoitusten aikana seinään, mutta hän vältti vaaratilanteen. Ensimmäisten vapaiden harjoitusten nopein oli Red Bullin Max Verstappen ennen Mercedeksen Valtteri Bottasta ja Lewis Hamiltonia.
Toisissa vapaissa harjoituksissa kuljettajat keskittyivät kilpailusuorituksen testaamiseen ajamalla ensin kovemmalla seoksella ja vaihtamalla myöhemmin aika-ajoissa käytettäviin pehmeisiin renkaisiin. Harjoitusten aikana nähtiin myös ajovirheitä, kun McLarenin Lando Norris rikkoi etusiipensä ratavalliin, ja Latifi puolestaan pyörähti ratavalliin ja rikkoi autonsa takasiiven. Alfa Romeo Racingin Kimi Räikkönen menetti autonsa takaosan hallinnan ja kolaroi mutkassa 14, minkä seurauksena punaiset liput otettiin hetkeksi radalle. Hamilton oli toisten vapaiden harjoitusten nopein, Ocon toinen ja Bottas kolmas. Radalle tehdyt uudistukset saivat kuskeilta suurelta osion positiivista palautetta.
Kolmansissa vapaissa harjoituksissa useampi talli testasi kovinta rengasseosta lukuun ottamatta Red Bullia ja Mercedestä, jotka keskittyivät aika-ajoihin keskikovalla ja pehmeällä seoksella. Hamilton oli myös kolmansien vapaiden harjoitusten nopein, Verstappen toinen ja Bottas kolmas.
Aika-ajot
Aika-ajojen ensimmäisessä osiossa punaiset otettiin radalle hetkeksi, kun Norris ajoi radalla merkkipylväiden päältä, jotka Haasin kuljettajat olivat kaataneet aikakierrostensa aikana. Aston Martinin Sebastian Vettelin nopein aikakierros meni pieleen, kun Ocon esteli häntä, mutta Vettel pääsi tästä huolimatta jatkoon. Ferrari päätti ajattaa kuljettajiaan pehmeällä rengasseoksella, koska talli halusi varmistaa jatkopaikkansa.
Toisessa osiossa Verstappen ja Hamilton ajoivat keskikovalla rengasseoksella samankaltaisia kierrosaikoja, mutta Verstappen joutui vielä ajamaan viimeisen aikakierroksensa pehmeällä seoksella, koska hän tuhosi keskikovien renkaidensa parhaimman pidon lukkojarrutuksella. McLarenin Daniel Ricciardo ja AlphaTaurin Yuki Tsunoda pääsivät viimeisillä yrityksillään jatkoon. Alpinen Fernando Alonso ei ollut tyytyväinen karsiutumiseensa, koska hänen aikakierrostaan häiritsivät Ricciardon aiheuttama estely ja radalla esiintynyt ruuhka.
Kolmannessa osiossa Tsunodan ensimmäinen kierrosaika hylättiin ratarajojen ylittämisen vuoksi, mutta hän oli uuden yrityksensä jälkeen lopputulosten kahdeksas. Paalupaikkataistelu käytiin Verstappenin ja Hamiltonin välillä, joista Verstappen sai vetoapua tallikaveriltaan Sergio Pérezltä ja Hamilton puolestaan lukitsi jarrunsa kierroksensa aikana. Verstappen ajoi paalupaikalle ennen Hamiltonia ja Norrisia.
Kilpailu
Ennen kilpailun alkua ilmoitettiin, että Mazepinilta oli todettu positiivinen koronavirustestitulos eikä hän voinut osallistua kilpailuun, minkä seurauksena Haas lähti kilpailuun vain yhdellä autolla, koska varakuljettaja Pietro Fittipaldi ei ollut ajanut yhtään kierrosta kilpailuviikonlopun aikana. Kilpailun lähdössä Hamilton sai paremman kiihtyvyyden ja nousi kärkipaikalle ensimmäisen mutkan jälkeen, mihin Verstappen reagoi yrittämällä ohitusta kuudennessa mutkassa, mutta Hamilton sai pitää mutkan pitkäksi ajamisesta huolimatta kärkipaikkansa tuomariston todettua Verstappenin ajattaneen Hamiltonin kyseiseen tilanteeseen. Kärkijoukon takana Ferrarin Carlos Sainz ohitti Norrisin ja Tsunoda puolestaan Bottaksen kilpailun lähdössä.